J e g y z ő k ö n y v

**Készült:** a Bezenye Községi Önkormányzat Képviselő-testületének 2023. december 13. napján 14:45 órakor az önkormányzat tanácstermében megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 14:45 órakor megnyitja. Megállapítja, hogy az ülés határozatképes, mivel a 7 megválasztott képviselőből 4 képviselő jelen van. Sándor Vincéné, Szakos Géza és Antonovich Gáspár egyéb elfoglaltság miatt nem tud részt venni az ülésen. Az ülés jegyzőkönyvének hitelesítésére Nusser Györgyné és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés meghívó szerinti napirendi pontját, és szavazásra teszi fel annak elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**214/2023. (XII. 13.) határozat**

Bezenye Községi Önkormányzat képviselő-testülete a 2023. december 13-i rendkívüli ülésén az alábbi napirendi pontot tárgyalja:

1. Környezeti értékelés szükségessége (msz.: 23095)

Felelős: Márkus Erika polgármester

Határidő: azonnal

1. **napirendi pont**

Környezeti értékelés szükségessége (msz.: 23095)

Márkus Erika polgármester ismerteti az előterjesztés szövegét, melyet minden képviselő előzetesen megkapott. Elmondja, hogy az Állami Főépítész véleménye szerintszükséges környezeti értékelést készíteni a módosítani kívánt településrendezési tervhez. Technikai okok miatt az irat a mai napon került érkeztetésre. A tegnapi testületi ülés anyagában a többi szakhatóság véleménye alapján dolgozták ki a határozati javaslatot, melyet a képviselő-testület a 211/2023. (XII. 12.) határozatával elfogadott. Az újonnan beérkezett vélemény miatt a határozatot vissza kell vonni, és új határozatot kell hozni. Kérdezi, hogy van-e kérdés, észrevétel.

Mivel kérdés nem érkezett, a polgármester szavazásra teszi fel a 211/2023. (XII. 12.) határozat visszavonásáról szóló határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**215/2023. (XII. 13.) határozat**

Bezenye Községi Önkormányzat Képviselő-testülete a környezeti értékelés szükségességéről szóló 211/2023. (XII. 12.) határozatát visszavonja, mert az ellentétes az időközben beérkezett Győr-Moson-Sopron Vármegyei Kormányhivatal Állami Főépítészi Iroda véleményével.

Felelős: Márkus Erika polgármester

Határidő: azonnal

A polgármester szavazásra teszi fel a környezeti értékelés szükségességéről szóló határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**216/2023. (XII. 13.) határozat**

**Településrendezési eszközök módosítása (Msz.: 23095) – környezeti értékeléshez kapcsolódó döntés**

Bezenye Községi Önkormányzat Képviselő-testülete, mint kidolgozó az egyes tervek, illetve programok környezeti vizsgálatáról szóló 2/2005. (I. 11.) Korm. rendelet 4. § (1) bekezdés alapján, a környezet védelméért felelős közigazgatási szervek véleményének kikérésével megállapítja, hogy a településrendezési eszközök módosításának (Msz.: 23095) környezeti hatása a Győr-Moson-Sopron Vármegyei Kormányhivatal Állami Főépítészi Iroda véleménye szerint jelentős, ezért úgy dönt, hogy a környezeti értékelés kidolgozása szükséges.

Felelős: Márkus Erika polgármester

Határidő: azonnal

Mivel kérdés, észrevétel nem érkezett, a polgármester megköszöni a részvételt és az ülést 14:49 órakor bezárja.

k.m.f.

**Márkus Erika Wiegerné Mészáros Erika**

polgármester jegyző

Jegyzőkönyv hitelesítők:

**Nusser Györgyné Kammerhofer Lívia**

jegyzőkönyv hitelesítő jegyzőkönyv hitelesítő